title: Ehdotus neuvoston päätös luvan antamisesta Romanialle soveltaa alennettua arvonlisäverokantaa tiettyihin direktiivin 77/388/ETY 28 artiklan 6 kohdassa säädettyihin erityisen työvaltaisiin palveluihin

text:
                  EUROOPAN YHTEISÖJEN KOMISSIO
                                                 Bryssel 28.11.2006
                                                 KOM(2006) 736 lopullinen
                                       Ehdotus
                              NEUVOSTON PÄÄTÖS
   luvan antamisesta Romanialle soveltaa alennettua arvonlisäverokantaa tiettyihin
   direktiivin 77/388/ETY 28 artiklan 6 kohdassa säädettyihin erityisen työvaltaisiin
                                     palveluihin
                                 (komission esittämä)
FI                                                                                FI
 ---pagebreak---                                            PERUSTELUT
       1) EHDOTUKSEN TAUSTA
          •
   110
               Ehdotuksen perustelut ja tavoitteet
          Tämän päätösehdotuksen tavoitteena on panna Romaniassa täytäntöön 14 päivänä
          helmikuuta 2006 annetun direktiivin 2006/18/EY (EUVL L 51, 22.2.2006, s. 12)
          säännökset siitä päivästä alkaen, jona se liittyy Euroopan unioniin. Kyseisellä
          direktiivillä pidennetään erityisen työvaltaisiin palveluihin sovellettavan alennetun
          verokannan voimassaoloa 31. joulukuuta 2010 asti, ja siinä annetaan kaikille
          jäsenvaltioille mahdollisuus ottaa se käyttöön samoin ehdoin. Tämän ehdotuksen
          tavoitteena on näin ollen laajentaa tämä mahdollisuus koskemaan Romaniaa ja antaa
          sille lupa soveltaa alennettua verokantaa siitä päivästä alkaen, jona se liittyy Euroopan
          unioniin, jotta kaikkia jäsenvaltioita kohdeltaisiin tasavertaisesti.
          •
   120
               Yleinen tausta
          1.       Neuvosto antoi 14 päivänä helmikuuta 2006 direktiivin 2006/18/EY, jolla
          muutetaan direktiiviä 77/388/ETY alennettujen arvonlisäverokantojen osalta ja
          erityisesti sen 28 artiklan 6 kohtaa. Kyseisen 6 kohdan säännökset lisättiin 22 päivänä
          lokakuuta 1999 annetulla neuvoston direktiivillä 1999/85/EY (EYVL L 277,
          28.10.1999, s. 34), ja niitä sovellettiin alun perin 31. joulukuuta 2002 asti. Niiden
          voimassaoloa pidennettiin tämän jälkeen 3 päivänä joulukuuta 2002 annetulla
          direktiivillä 2002/92/EY (EYVL L 331, 7.12.2002, s. 27) 31. joulukuuta 2003 asti ja 10
          päivänä helmikuuta 2004 annetulla direktiivillä 2004/15/EY (EUVL L 52, 21.2.2004, s.
          61) 31. joulukuuta 2005 asti. Jotta alennettujen verokantojen vaikutusta voitaisiin
          tarkastella paremmin, neuvosto katsoi, että komission olisi laadittava arviointikertomus
          paikallisiin palveluihin sovellettavien alennettujen verokantojen vaikutuksesta
          erityisesti työpaikkojen luomiseen, talouskasvuun ja sisämarkkinoiden toimintaan.
          2.       Arvioinnin tuloksia odotettaessa direktiivin 2006/18/EY tarkoituksena on ennen
          kaikkea pidentää erityisen työvaltaisiin palveluihin sovellettavien alennettujen
          verokantojen voimassaoloa 31. joulukuuta 2010 asti. Siinä säädetään myös kaikille
          jäsenvaltioille annettavasta mahdollisuudesta ottaa ne käyttöön samoin ehdoin.
          3.       Jäsenvaltioiden, jotka halusivat saada ensimmäistä kertaa direktiivin
          77/388/ETY 28 artiklan 6 kohdassa säädetyn etuuden, ja jäsenvaltioiden, jotka
          halusivat muuttaa niitä aloja koskevaa luetteloa, joihin ne olivat aiemmin soveltaneet
          kyseistä säännöstä, oli jätettävä asiaa koskeva hakemus komissiolle ja annettava sille
          tarvittavat tiedot arvioinnin tekemiseksi ennen 31. maaliskuuta 2006 sekä noudatettava
          direktiivin 2006/18/EY 1 artiklan 2 kohdassa säädettyä menettelyä ja siinä säädettyjä
          vaatimuksia. Tämän perusteella komissio esitti neuvostolle päätösehdotuksen, jolla 17
          jäsenvaltiolle annettaisiin lupa soveltaa alennettua verokantaa tiettyihin erityisen
          työvaltaisiin palveluihin1.
          4.       Romania pyysi 31. maaliskuuta 2006 päivätyllä kirjeellä alennetun verokannan
          soveltamista tiettyihin direktiivin 77/388/ETY liitteessä K olevassa 1 ja 4 kohdassa
   1
          KOM(2006) 410 lopullinen.
FI                                                 2                                                FI
 ---pagebreak---        tarkoitettuihin palveluihin ja toimitti arviointia varten tarvittavat tiedot.
       5.       Koska kaikille jäsenvaltioille on annettu mahdollisuus soveltaa väliaikaisesti
       alennettua verokantaa tiettyihin erityisen työvaltaisten palveluiden luokkiin, sama
       mahdollisuus olisi tarjottava myös liittyville maille ja annettava niille lupa soveltaa
       alennettua verokantaa siitä päivästä alkaen, jona ne liittyvät Euroopan unioniin, jos ne
       ovat jättäneet hakemuksen samoja menettelyä ja vaatimuksia noudattaen kuin nykyiset
       jäsenvaltiot. Lisäksi direktiivin 2006/18/EY johdanto-osan 3 kappaleessa todetaan, että
       yksi direktiivin tavoitteista on soveltaa samoja vaatimuksia kaikkiin jäsenvaltioihin,
       jotka haluavat soveltaa alennettua verokantaa erityisen työvaltaisiin palveluihin. Sen
       vuoksi on syytä soveltaa direktiivin 77/388/ETY 28 artiklan 6 kohdan neljättä
       alakohtaa liittyviin maihin tarvittaessa ja soveltuvin osin ja ottaa huomioon näiden
       maiden erityinen oikeudellinen tilanne ennen liittymistä.
       6.       Bulgarian tasavallan ja Romanian liittymisehdoista ja niiden sopimusten
       mukautuksista, joihin Euroopan unioni perustuu, annetun asiakirjan (EUVL L 157,
       21.6.2005, s. 23) 55 artiklan mukaan neuvosto voi komission ehdotuksesta toteuttaa
       Bulgarian tai Romanian esittämästä, komissiolle viimeistään liittymispäivänä
       toimitetusta asianmukaisesti perustellusta pyynnöstä toimenpiteitä, jotka merkitsevät
       väliaikaisia poikkeuksia toimielinten 1 päivän lokakuuta 2004 ja liittymispäivän
       välisenä aikana antamista säädöksistä. Lisäksi kyseisen artiklan mukaan toimenpiteet
       hyväksytään niiden äänestyssääntöjen mukaisesti, joita noudatettiin sitä säädöstä
       annettaessa, josta väliaikaista poikkeusta pyydetään.
       7.       Koska direktiivi 2006/18/EY annettiin 1. lokakuuta 2004 jälkeen, neuvosto voi
       komission ehdotuksesta tehdä päätöksen Romanian jättämästä hakemuksesta niiden
       äänestyssääntöjen mukaisesti, joita noudatettiin sitä säädöstä annettaessa, josta
       väliaikaista poikkeusta pyydetään. Tässä tapauksessa äänestyssäännöissä edellytetään
       neuvoston yksimielistä päätöstä. Yksimielisyyttä vaaditaan sekä Euroopan yhteisön
       perustamissopimuksen 93 artiklassa (direktiivin 2006/18/EY oikeusperusta) että
       direktiivin 77/388/ETY 28 artiklan 6 kohdan ensimmäisessä alakohdassa.
       KOMISSION ARVIOINTI
       Komissio katsoo, että Romanian hakemus on jätetty samanlaista menettelyä ja samoja
       vaatimuksia noudattaen kuin mitä direktiivin 2006/18/EY 1 artiklassa säädetään
       nykyisten jäsenvaltioiden osalta.
       Bulgarian ja Romanian liittymisasiakirjan 55 artiklassa annetaan direktiivin
       77/388/ETY 28 artiklan 6 kohtaan viitaten neuvostolle mahdollisuus varmistaa, että
       kaikkia jäsenvaltioita kohdellaan tasavertaisesti siitä päivästä alkaen, jona Bulgaria ja
       Romania liittyvät Euroopan unioniin, erityisen työvaltaisiin palveluihin sovellettavan
       alennetun verokannan osalta.
       •
   130
           Voimassa olevat aiemmat säännökset
       Kyseessä on direktiivin 77/388/ETY, sellaisena kuin se on viimeksi muutettuna
       direktiivillä 2006/18/EY, 28 artiklan 6 kohdan säännösten täytäntöönpano erityisen
       työvaltaisiin palveluihin sovellettavan alennetun arvonlisäverokannan osalta.
       Täytäntöönpanon oikeusperusta on Bulgarian ja Romanian liittymisasiakirjan 55
       artikla.
FI                                               3                                               FI
 ---pagebreak---           •
   140
               Johdonmukaisuus suhteessa unionin muuhun politiikkaan ja muihin
               tavoitteisiin
          Direktiivi 1999/85/EY kuuluu unionin työllisyyspolitiikan alaan, ja sen tavoitteena on
          ennen kaikkea lisätä työllisyyttä ja estää pimeää työtä. Työttömyysongelman
          vakavuuden vuoksi oli sitä haluaville jäsenvaltioille annettava mahdollisuus kokeilla,
          kuinka direktiivin 77/388/ETY liitteeseen H tällä hetkellä sisältymättömien erityisen
          työvaltaisten palvelujen arvonlisäverokannan alentaminen toimii ja millaisia
          vaikutuksia sillä on uusien työpaikkojen luomiseen.
          Tällainen verokannan kohdistettu alennus ei kuitenkaan ole vaaratonta verotuksen
          tasapuolisuuden ja sisämarkkinoiden moitteettoman toiminnan kannalta. Sen vuoksi
          olisi toteutettava kokeellisesti toimenpide, jota jäsenvaltiot voivat soveltaa
          vapaaehtoisesti. Lisäksi oli säädettävä luvan myöntämismenettelystä ja rajoitettava
          tarkasti toimenpiteen soveltamisala sen todennettavuuden ja rajallisuuden
          turvaamiseksi. Nämä muodostavat perustan direktiiville 2006/18/EY, jolla pidennettiin
          kokeilua kolmannen kerran, ja tälle päätösehdotukselle.
       2) KUULEMISET JA VAIKUTUSTEN ARVIOINTI
          •    Intressitahojen kuuleminen
   219
          Alennettujen arvonlisäverokantojen tarkistamista koskevasta komission ehdotuksesta
          KOM(2003) 397 lopullinen neuvoteltiin neuvostossa ja tämän perusteella annettiin
          direktiivi 2006/18/EY. Tämän päätösehdotuksen tarkoituksena on panna kyseinen
          direktiivi täytäntöön Romaniassa sen esittämän asiaa koskevan hakemuksen
          perusteella. Intressitahoja ei sen vuoksi ole kuultu uudelleen.
          •    Asiantuntijatiedon käyttö
   229
          Ulkopuolisten asiantuntijoiden käyttö ei ollut tarpeen.
          •
   230
               Vaikutusten arviointi
          Tämän päätösehdotuksen tarkoituksena on panna Romaniassa täytäntöön sen
          liittymispäivästä alkaen 31. joulukuuta 2010 asti direktiivin 2006/18/EY säännökset,
          joissa säädetään erityisesti voimassaolevan säännöksen pidentämisestä.
          Jotta alennettujen verokantojen vaikutusta voitaisiin arvioida paremmin, kyseisessä
          direktiivissä säädetään myös, että komissio laatii viimeistään 30. kesäkuuta 2007
          riippumattoman taloudellisen valmisteluryhmän tekemän tutkimuksen perusteella
          arviointikertomuksen paikallisiin palveluihin sovellettavien alennettujen verokantojen
          vaikutuksesta erityisesti työpaikkojen luomiseen, talouskasvuun ja sisämarkkinoiden
          toimintaan. Tässä vaiheessa ei siis ole syytä tutkia muita vaihtoehtoja.
       3) EHDOTUKSEEN LIITTYVÄT OIKEUDELLISET NÄKÖKOHDAT
          •
   305
               Ehdotetun toimen lyhyt kuvaus
          Antaa Romanialle lupa soveltaa liittymispäivästä alkaen sen jättämän hakemuksen
          perusteella alennettua verokantaa tiettyihin erityisen työvaltaisiin palveluihin
FI                                                 4                                             FI
 ---pagebreak---           direktiivin 77/388/ETY 28 artiklan 6 kohdan mukaisesti.
          •
   310
              Oikeusperusta
          Bulgarian ja Romanian liittymisasiakirjan 55 artikla yhdessä direktiivin 77/388/ETY,
          sellaisena kuin se on muutettuna 14 päivänä helmikuuta 2006 annetulla direktiivillä
          2006/18/EY, 28 artiklan 6 kohdan kanssa.
          •
   329
              Toissijaisuusperiaate
          Ehdotus kuuluu yhteisön yksinomaiseen toimivaltaan. Toissijaisuusperiaatetta ei sen
          vuoksi sovelleta.
          •   Suhteellisuusperiaate
          Ehdotus on suhteellisuusperiaatteen mukainen seuraavista syistä:
   331
          Kyseessä on päätös luvan myöntämisestä Romanialle soveltaa alennettua verokantaa
          eräisiin erityisen työvaltaisiin palveluihin sen esittämän asiaa koskevan hakemuksen
          perusteella. Se ei näin ollen muodosta velvoitetta.
   332
          Koska päätöksessä säädettyjen poikkeusten soveltamisala on rajoitettu,
          erityistoimenpide on tavoitteeseen nähden oikeasuhteinen. Se ei aiheuta
          rahoituskustannuksia yhteisölle. Vaikka arvonlisäverokannan alentaminen saattaa
          johtaa tulonmenetyksiin jäsenvaltioissa, hakemuksen jättävät jäsenvaltiot katsovat, että
          toimenpiteen työllisyyttä lisäävät ja pimeää työtä vähentävät vaikutukset kompensoivat
          menetykset. Arvonlisävero ei aiheuta taloudellista taakkaa taloudellisille toimijoille.
          Kansalaiset hyötynevät periaatteessa arvonlisäveron alenemisesta siinä määrin kuin se
          heijastuu lopullisessa hinnassa.
          •   Sääntelytavan valinta
   341
          Ehdotettu sääntelytapa: muu.
   342
          Muut sääntelytavat eivät soveltuisi seuraavista syistä:
          Bulgarian ja Romanian liittymisasiakirjan 55 artiklassa, jossa viitataan neuvoston
          direktiivin 77/388/ETY, sellaisena kuin se on muutettuna 14 päivänä helmikuuta 2006
          annetulla direktiivillä 2006/18/EY, 28 artiklan 6 kohtaan, määrätään, että
          arvonlisäveroa koskeviin yhteisiin säännöksiin voidaan myöntää poikkeus vain
          komission ehdotuksen perusteella annetulla yksimielisellä neuvoston päätöksellä.
          Neuvoston päätös on ainoa soveltuva sääntelytapa.
       4) TALOUSARVIOVAIKUTUKSET
   409
          Ehdotuksella ei ole vaikutuksia yhteisön talousarvioon.
       5) LISÄTIEDOT
          •   Uudelleentarkastelu-, tarkistus- tai raukeamislauseke
FI                                                5                                                FI
 ---pagebreak---    533
       Ehdotus sisältää raukeamislausekkeen, jonka mukaan koko säädös tai säädöksen osa
       raukeaa automaattisesti ennalta määrättyjen ehtojen täyttyessä.
       •
   570
            Ehdotuksen yksityiskohtainen kuvaus luvuittain tai artikloittain
       1 artikla
       Päätöksen 1 artiklan mukaan Bulgarian ja Romanian liittymisasiakirjan 55 artiklassa
       määrätään direktiivin 77/388/ETY 28 artiklan 6 kohdan ensimmäiseen ja neljänteen
       alakohtaan viitaten, että Romanialle annetaan lupa soveltaa alennettua verokantaa
       tiettyihin erityisen työvaltaisin palveluihin siitä päivästä alkaen, jona se liittyy
       Euroopan unioniin.
       2 artikla
       Päätöksen 2 artiklan tarkoituksena on antaa Romanialle lupa soveltaa 12 artiklan 3
       kohdan a alakohdan kolmannessa alakohdassa säädettyä alennettua verokantaa
       palveluihin, joista se on esittänyt hakemuksen direktiivin 77/388/ETY 28 artiklan 6
       kohdan neljännessä alakohdassa säädettyä menettelyä vastaavaa menettelyä noudattaen
       ja jotka luetellaan kyseisessä direktiivissä.
       3 ja 4 artikla
       Nämä artiklat koskevat direktiivin 77/388/ETY 28 artiklan 6 kohtaan perustuvien
       säännösten soveltamisaikaa ja päätöksen kohteita.
FI                                               6                                          FI
 ---pagebreak---                                                   Ehdotus
                                         NEUVOSTON PÄÄTÖS
        luvan antamisesta Romanialle soveltaa alennettua arvonlisäverokantaa tiettyihin
        direktiivin 77/388/ETY 28 artiklan 6 kohdassa säädettyihin erityisen työvaltaisiin
                                               palveluihin
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon Bulgarian ja Romanian liittymissopimuksen2 ja erityisesti sen 4 artiklan 3
   kohdan,
   ottaa huomioon Bulgarian ja Romanian liittymisasiakirjan3 ja erityisesti sen 55 artiklan,
   ottaa huomioon jäsenvaltioiden liikevaihtoverolainsäädännön yhdenmukaistamisesta -
   yhteinen arvonlisäverojärjestelmä: yhdenmukainen määräytymisperuste 17 päivänä
   toukokuuta 1977 annetun kuudennen neuvoston direktiivin 77/388/ETY4 ja erityisesti sen 28
   artiklan 6 kohdan,
   ottaa huomioon komission ehdotuksen5,
   sekä katsoo seuraavaa:
   (1)     Direktiivin 77/388/ETY 28 artiklan 6 kohdan mukaisesti neuvosto voi antaa
           jäsenvaltiolle luvan soveltaa alennettua arvonlisäverokantaa tiettyihin erityisen
           työvaltaisiin palveluihin.
   (2)     Näiden palvelujen on täytettävä direktiivissä 77/388/ETY säädetyt vaatimukset, ja ne
           on mainittava sen liitteessä K.
   (3)     Direktiivin 77/388/ETY, sellaisena kuin se on muutettuna direktiivillä 2006/18/EY, 28
           artiklan 6 kohdalla pidennetään alennetun verokannan soveltamista 31 päivään
           joulukuuta 2010. Siinä annetaan myös lupa tätä haluaville jäsenvaltioille soveltaa
           ensimmäistä kertaa siinä säädettyä etuutta ja muuttaa niitä palveluita koskevaa
           luetteloa, joihin ne ovat aiemmin soveltaneet kyseistä säännöstä, tekemällä asiaa
           koskeva hakemus komissiolle.
   2
           EUVL L 157, 21.6.2005, s. 11.
   3
           EUVL L 157, 21.6.2005, s. 203.
   4
           EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä
           2006/69/EY (EUVL L 221, 12.8.2006, s. 9).
   5
           EUVL C […], […], s. […].
FI                                                   7                                                     FI
 ---pagebreak---    (4)    Kyseisen artiklan tarkoituksena on antaa kaikille jäsenvaltioille mahdollisuus soveltaa
          samoin ehdoin alennettua verokantaa erityisen työvaltaisiin palveluihin. Sen vuoksi
          liittyville maille olisi annettava sama mahdollisuus soveltaa alennettua
          arvonlisäverokantaa tiettyihin erityisen työvaltaisiin palveluihin siitä päivästä alkaen,
          jona ne liittyvät Euroopan unioniin.
   (5)    Romania pyysi 31 päivänä maaliskuuta 2006 päivätyllä kirjeellä alennetun
          arvonlisäverokannan soveltamista tiettyihin direktiivin 77/388/ETY 28 artiklan 6
          kohdan neljännessä alakohdassa tarkoitettuihin erityisen työvaltaisiin palveluihin.
   (6)    Jäsenvaltioiden tasavertaisen kohtelun varmistamiseksi tätä päätöstä olisi sovellettava
          siitä päivästä alkaen, jona Bulgarian ja Romanian liittymissopimus tulee voimaan.
   (7)    Tällä päätöksellä ei ole vaikutusta Euroopan yhteisöjen arvonlisäverosta kertyviin
          omiin varoihin,
   ON TEHNYT TÄMÄN PÄÄTÖKSEN:
                                                1 artikla
   Bulgarian ja Romanian liittymisasiakirjan 55 artiklan ja direktiivin 77/388/ETY 28 artiklan 6
   kohdan ensimmäisen ja neljännen alakohdan mukaisesti Romanialle annetaan lupa soveltaa
   Bulgarian ja Romanian liittymissopimuksen voimaantulopäivästä alkaen 31 päivään
   joulukuuta 2010 saakka 12 artiklan 3 kohdan a alakohdan kolmannessa alakohdassa säädettyä
   alennettua verokantaa 2 artiklassa tarkoitettuihin palveluihin.
                                                2 artikla
   Myönnetään Romanialle lupa soveltaa alennettua verokantaa seuraaviin kahteen direktiivin
   77/388/ETY liitteessä K olevassa 1 ja 4 kohdassa tarkoitettuun palveluun:
            a)     vaatteiden ja liinavaatteiden pienet korjauspalvelut (korjaukset ja muutokset
            mukaan lukien);
            b)     kodinhoitopalvelut.
                                                3 artikla
   Tätä päätöstä sovelletaan Bulgarian ja Romanian liittymissopimuksen voimaantulopäivästä
   alkaen, edellyttäen että se tulee voimaan, ja sitä sovelletaan 31 päivään joulukuuta 2010.
                                                4 artikla
   Tämä päätös on osoitettu Romanialle.
FI                                                  8                                               FI
 ---pagebreak---    Tehty Brysselissä
                     Neuvoston puolesta
                     Puheenjohtaja
FI                     9                FI


Tärkeä oikeudellinen huomautus

|

52010PC0007

Ehdotus: Euroopan parlamentin ja neuvoston päätös Euroopan globalisaatiorahaston varojen käyttöönotosta  /* KOM/2010/0007 lopull. - NLE 2010/0005 */

	[pic] | EUROOPAN KOMISSIO |Bryssel 22.1.2010KOM(2010)7 lopullinen2010/0005 (NLE)Ehdotus:EUROOPAN PARLAMENTIN JA NEUVOSTON PÄÄTÖSEuroopan globalisaatiorahaston varojen käyttöönotostaPERUSTELUTToukokuun 17 päivänä 2006 tehdyn toimielinten sopimuksen[1] mukaisesti Euroopan globalisaatiorahastosta (EGR) voidaan ottaa joustovälineen avulla käyttöön vuosittain enintään 500 miljoonaa euroa ylittämällä rahoituskehyksen asianomaisten otsakkeiden enimmäismäärät. Rahastosta myönnettävään rahoitustukeen sovellettavista tukikelpoisuussäännöistä säädetään Euroopan globalisaatiorahaston perustamisesta 20 päivänä joulukuuta 2006 annetussa Euroopan parlamentin ja neuvoston asetuksessa (EY) N:o 1927/2006[2]. Asetusta muutettiin viimeksi asetuksella (EY) N:o 546/2009[3], jolla laajennettiin väliaikaisesti EGR:n soveltamisalaa ja muutettiin tukikelpoisuusperusteita. Muutettua asetusta sovelletaan 1. toukokuuta 2009 alkaen vastaanotettuihin hakemuksiin.Komission yksiköt ovat tutkineet Saksan esittämän hakemuksen perusteellisesti varmistaakseen, että se on asetuksen (EY) N:o 1927/2006 ja erityisesti sen 1–6 artiklan mukainen.Asia EGF/2009/013 DE/Karmann1.  Saksan viranomaiset esittivät hakemuksen komissiolle 13. elokuuta 2009 ja toimittivat sitä täydentäviä lisätietoja 23. lokakuuta 2009 asti. Hakemus perustuu asetuksen (EY) N:o 1927/2006 2 artiklan a alakohdassa esitettyyn toimintakriteeriin, joka edellyttää, että jäsenvaltiossa sijaitsevan yhden yrityksen palveluksesta vähennetään neljän kuukauden aikana vähintään 500 työntekijää, mukaan luettuna työntekijät, jotka vähennetään sen toimittajien tai jatkojalostajien palveluksesta. Hakemus jätettiin asetuksen 5 artiklassa säädetyssä kymmenen viikon määräajassa.2.  Hakemuksen kohteena on 2 476 irtisanottua työntekijää Karmann GmbH -yhtiön kahdessa yrityksessä (Wilhelm Karmann GmbH ja Karmann-Rheine GmbH & Co. KG). Näistä 1 793:lle on tarkoitus antaa tukea EGR:stä.3.  Arvioinnin osatekijät on esitetty yksityiskohtaisesti komission tiedonannossa[4].Edellä mainitun tiedonannon päätelmien perusteella ehdotetaan, että Saksan tekemä hakemus EGF/2009/013 DE/Karmann, joka koskee autoteollisuudessa toimivan Karmann GmbH -yhtiön toteuttamia irtisanomisia, hyväksytään, sillä kyseisten irtisanomisten on voitu osoittaa olevan seurausta maailmankaupan rakenteessa tapahtuneista huomattavista rakenteellisista muutoksista. Saksa on ehdottanut yksilöllisistä tukikelpoisista palveluista koottavaa koordinoitua pakettia, josta EGR:n osuus olisi 6 199 341 euroa (katso seuraava sivu).RahoitusEGR:n vuotuiset kokonaismäärärahat ovat 500 miljoonaa euroa.Aikaisemman hakemuksen perusteella määrärahoista on vuonna 2010 käytetty jo 258 163 euroa, joten rahaston käytettävissä olevat määrärahat ovat 499 741 837 euroa. Komission ehdotus rahastosta maksettavasta osuudesta perustuu Saksan toimittamiin tietoihin.Saksa on esittänyt tukihakemuksen, joka liittyy autoteollisuuteen. Koordinoidulle yksilöllisten palveluiden paketille myönnetään hakemuksen perusteella EGR:stä rahoitusta 6 199 341 euroa, joka on 65 prosenttia kokonaiskustannuksista.Ottaen huomioon EGR:stä myönnettävän avustuksen enimmäismäärän, joka on laskettu asetuksen (EY) N:o 1927/2006 10 artiklan mukaisesti, samoin kuin määrärahojen uudelleenkohdennusten osalta käytettävissä olevan liikkumavaran, komissio ehdottaa, että EGR:n varoja otetaan käyttöön koko edellä mainittu määrä, joka kohdennetaan rahoituskehyksen otsakkeeseen 1 a.Pyydetty tuen määrä jättää yli 25 prosenttia EGR:lle varatusta vuosittaisesta enimmäismäärästä käytettäväksi vuoden viimeisinä neljänä kuukautena asetuksen (EY) N:o 1927/2006 12 artiklan 6 kohdassa edellytetyn mukaisesti.Esittämällä tämän ehdotuksen rahaston varojen käyttöönottamiseksi komissio aloittaa yksinkertaistetun kolmikantamenettelyn 17 päivänä toukokuuta 2006 tehdyn toimielinten sopimuksen 28 kohdan mukaisesti varmistaakseen molempien budjettivallan käyttäjien hyväksynnän sekä tarpeelle käyttää rahastoa että tarvittavalle määrälle. Komissio pyytää sitä budjettivallan käyttäjää, joka ensimmäisenä hyväksyy tämän ehdotuksen asianmukaisella poliittisella tasolla, ilmoittamaan aikomuksistaan toiselle budjettivallan käyttäjälle ja komissiolle.Jos jompikumpi budjettivallan käyttäjä ei hyväksy ehdotusta, järjestetään muodollinen kolmikantakokous.Komissio esittää erikseen siirtopyynnön asiaa koskevien maksusitoumusmäärärahojen ja maksumäärärahojen kirjaamiseksi vuoden 2010 talousarvioon 17 päivänä toukokuuta 2006 tehdyn toimielinten sopimuksen 28 kohdan mukaisesti.2010/0005 (NLE)Ehdotus:EUROOPAN PARLAMENTIN JA NEUVOSTON PÄÄTÖSEuroopan globalisaatiorahaston varojen käyttöönotostaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan unionin toiminnasta tehdyn sopimuksen,ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen[5] ja erityisesti sen 28 kohdan,ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006[6] ja erityisesti sen 12 artiklan 3 kohdan,ottavat huomioon Euroopan komission ehdotuksen[7],sekä katsovat seuraavaa:(1) Euroopan globalisaatiorahasto, jäljempänä ’EGR’, on perustettu lisätuen tarjoamiseksi irtisanotuille työntekijöille, jotka kärsivät maailmankaupassa tapahtuneiden huomattavien rakenteellisten muutosten seurauksista, ja heidän auttamisekseen työmarkkinoille uudelleen integroitumisessa.(2) EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää työntekijöille, jotka on irtisanottu maailmanlaajuisen finanssi- ja talouskriisin suorana seurauksena.(3) Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.(4) Saksa esitti 13 päivänä elokuuta 2009 hakemuksen EGR:n varojen käyttöönottamiseksi autoteollisuuden irtisanomisten vuoksi ja toimitti sitä täydentäviä lisätietoja 23 päivään lokakuuta 2009 asti. Koska hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen, komissio ehdottaa, että EGR:stä otetaan käyttöön 6 199 341 euroa.(5) Tämän vuoksi EGR:stä olisi otettava käyttöön varoja rahoitustuen antamiseksi Saksan hakemuksen perusteella,OVAT HYVÄKSYNEET TÄMÄN PÄÄTÖKSEN:1 artiklaEuroopan globalisaatiorahastosta (EGR) otetaan käyttöön 6 199 341 euroa maksusitoumusmäärärahoina ja maksumäärärahoina osana varainhoitovuotta 2010 koskevaa Euroopan unionin yleistä talousarviota.2 artiklaTämä päätös tulee voimaan […] päivänä sen jälkeen, kun se on julkaistu Euroopan unionin virallisessa lehdessä .Tehty Brysselissä […] päivänä […]kuuta […].Euroopan parlamentin puolesta Neuvoston puolestaPuhemies Puheenjohtaja [1] EUVL C 139, 14.6.2006, s. 1.[2] EUVL L 406, 30.12.2006, s. 1.[3] EUVL L 167, 29.6.2009, s. 26.[4] SEC(2009) 1619, 30.11.2009.[5] EUVL C 139, 14.6.2006, s. 1.[6] EUVL L 406, 30.12.2006, s. 1.[7] EUVL C […], […], s. [….].


Avis juridique important

|

51998PC0768

Ehdotus neuvoston päätökseksi yhteisön toimintaohjelmasta pelastuspalvelun alalla  /* KOM/98/0768 lopull. - CNS 98/0354 */

Virallinen lehti nro C 028 , 03/02/1999 s. 0029

Ehdotus neuvoston päätökseksi yhteisön toimintaohjelmasta pelastuspalvelun alalla (1999/C 28/07) KOM(1998) 768 lopull. - 98/0354(CNS)(Komission esittämä 16 päivänä joulukuuta 1998)EUROOPAN YHTEISÖJEN NEUVOSTO, jokaottaa huomioon Euroopan yhteisön perustamissopimuksen ja erityisesti sen 235 artiklan,ottaa huomioon komission ehdotuksen,ottaa huomioon Euroopan parlamentin lausunnon,ottaa huomioon talous- ja sosiaalikomitean lausunnon,ottaa huomioon alueiden komitean lausunnon,sekä katsoo, ettäyhteisön vuodesta 1985 tällä alalla toteuttama toiminta on mahdollistanut jäsenvaltioiden välisen yhteistyön asteittaisen kehittämisen; vuoden 1987 jälkeen annetut päätöslauselmat (1) sekä yhteisön toimintaohjelmasta pelastuspalvelun alalla 19 päivänä joulukuuta 1997 tehty neuvoston päätös (2) muodostavat tämän yhteistyön perustan,yhteisön ohjelman täytäntöönpanemiseksi toteuttamat yksittäiset toimet edistävät henkilöiden, ympäristön ja omaisuuden suojelua luonnonkatastrofien ja teknologian aiheuttamien hätätilanteiden aikana,komission esittämässä yhteisön ympäristöä ja kestävää kehitystä koskevassa poliittisessa toimintaohjelmassa (3) todetaan, että yhteisön toimintaa tehostetaan erityisesti ympäristöön liittyvien hätätilanteiden alalla, ja samassa ohjelmassa esitetään myös, että tässä toiminnassa on otettava huomioon tieteellinen tutkimus ja teknologian kehitys,yhteisön toimintaohjelma edistää jatkossakin tämän alan yhteistyön kehittämistä entistä tehokkaammaksi; ohjelman olisi suurelta osin perustuttava tältä alalta jo saatuihin kokemuksiin,toissijaisuusperiaatteen mukaisesti yhteisön yhteistyöllä tuetaan ja täydennetään kansallisia pelastuspalvelupolitiikkoja niiden tehokkuuden lisäämiseksi; kokemusten yhdistäminen ja keskinäinen avunanto auttaa vähentämään ihmishenkien menetyksiä, vammoja sekä taloudellisia ja ympäristövahinkoja kaikkialla yhteisössä,yhteisön toimintaohjelma lisää avoimuutta samalla kun se lujittaa perustamissopimuksen tavoitteiden saavuttamiseksi toteutettavia toimia,tärkeitä ovat myös vaarojen ja vahinkojen ennaltaehkäisyyn tähtäävät toimet sekä toimet, joilla pyritään antamaan tietoja jäsenvaltioissa pelastuspalvelusta vastaaville ja alalla toimiville tahoille sekä valmentamaan heitä, sillä tällaiset toimet parantavat onnettomuuksiin valmistautumisen tasoa; on myös tärkeää toteuttaa yhteisön toimia hätätilanteiden aikaiseen toimintaan ja niiden jälkeiseen kunnostukseen liittyvien tekniikoiden ja menetelmien parantamiseksi,lisäksi on tärkeää toteuttaa yleisölle suunnattuja toimia Euroopan kansalaisten omatoimisten suojelutoimien tehostamiseksi,neuvoa-antava komitea avustaa komissiota toimintaohjelman hallinnoinnissa,tämän päätöksen säännökset korvaavat 1 päivästä tammikuuta 2000 alkaen 19 päivänä joulukuuta 1997 tehdyllä neuvoston päätöksellä vahvistetun toimintaohjelman, joka päättyy 31 päivänä joulukuuta 1999, japerustamissopimuksessa ei määrätä muista toimivaltuuksista tämä päätöksen tekemiseksi kuin mitä 235 artiklassa mainitaan,ON TEHNYT TÄMÄN PÄÄTÖKSEN:1 artikla 1. Perustetaan yhteisön pelastuspalvelun alan toimintaohjelma (jäljempänä "ohjelma"), joka alkaa 1 päivänä tammikuuta 2000 ja päättyy 31 päivänä joulukuuta 2004.2. Ohjelman tarkoituksena on tukea ja täydentää jäsenvaltioiden ponnisteluja niiden kansallisen, alueellisen ja paikallisen tason toiminnassa henkilöiden, ympäristön ja omaisuuden suojelemiseksi luonnonkatastrofien ja teknologian aiheuttamien hätätilanteiden sattuessa. Tavoitteena on helpottaa jäsenvaltioiden välistä yhteistyötä ja keskinäistä avunantoa tällä alalla.2 artikla 1. Komissio panee täytäntöön ohjelmaan sisältyvät toimet.2. Ohjelman toteuttamiseksi laaditaan kolmivuotinen ja vuosittain tarkistettava suunnitelma 4 artiklassa säädetyn menettelyn mukaisesti ja muun muassa jäsenvaltioiden komissiolle toimittamien tietojen perusteella. Komissio voi tarvittaessa toteuttaa muita toimia ohjelmaan sisältyvien toimien lisäksi. Tällaiset lisätoimet arvioidaan vahvistettujen ensisijaisten tavoitteiden ja käytettävissä olevan rahoituksen mukaan.3. Ohjelmaan kuuluvat toimet sekä yhteisön rahoituksen myöntämiseen liittyvät järjestelyt esitetään liitteessä.3 artikla 1. Ohjelman toteuttamissuunnitelmaan sisältyvät yksittäiset toteutettavat toimet.2. Yksittäiset toimet valitaan ensisijaisesti seuraavien perusteiden mukaisesti:a) vaikutus luonnonkatastrofien ja teknologian aiheuttamien hätätilanteiden vuoksi henkilöihin, ympäristöön ja omaisuuteen kohdistuvien vaarojen ja vahinkojen ehkäisemiseen,b) vaikutus jäsenvaltioissa pelastuspalvelualalla toimivien henkilöiden valmiustason parantamiseen heidän toimintakykynsä lisäämiseksi hätätilanteissa,c) vaikutus hätätilanteiden aikaiseen toimintaan ja niiden jälkeiseen kunnostukseen liittyvien tekniikoiden ja menetelmien parantamiseen,d) yleisön valistuksen, kasvatuksen ja tietoisuuden edistäminen kansalaisten omatoimisten suojelutoimien kehittämiseksi.3. Kukin yksittäinen toimi toteutetaan tiiviissä yhteistyössä jäsenvaltioiden kansallisen, alueellisen ja paikallisen tason toimivaltaisten viranomaisten kanssa.4. Tähän ohjelmaan liittyvillä toimilla pyritään edistämään pelastuspalvelua koskevien tavoitteiden sisällyttämistä muuhun yhteisön ja jäsenvaltioiden politiikkaan ja toimintaan soveltuvilla aloilla.5. Kussakin toimessa otetaan huomioon yhteisön ja jäsenvaltioiden soveltuvilla aloilla tekemien tutkimusten tulokset.4 artikla Komissiota avustaa ohjelman toteuttamisessa neuvoa-antava komitea, joka muodostuu jäsenvaltioiden edustajista ja jonka puheenjohtajana toimii komission edustaja.Komission edustaja tekee komitealle ehdotuksen toteutettavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan; komitea voi tarvittaessa äänestää lausunnosta.Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.Komission on otettava huomioon komitean lausunto niin pitkälle kuin mahdollista. Sen on ilmoitettava komitealle, millä tavoin lausunto on otettu huomioon.Lisäksi komissio voi antaa neuvoa-antavan komitean käsiteltäväksi mitä tahansa muita pelastuspalveluun liittyviä kysymyksiä.5 artikla Komissio arvioi suunnitelman toteuttamista ohjelman keston puolivälissä ja ennen ohjelman loppua ja antaa siitä kertomukset neuvostolle ja Euroopan parlamentille viimeistään 30 päivänä syyskuuta 2002 ja 31 päivänä maaliskuuta 2004.6 artikla Tätä päätöstä sovelletaan 1 päivästä tammikuuta 2000.7 artikla Tämä päätös on osoitettu kaikille jäsenvaltioille.(1) EYVL C 176, 4.7.1987, s. 1; EYVL C 44, 23.2.1989, s. 3; EYVL L 315, 14.12.1990, s. 1; EYVL C 313, 10.11.1994, s. 1.(2) EYVL L 8, 14.1.1998, s. 20.(3) EYVL C 138, 17.5.1993, s. 5.LIITE >TAULUKON PAIKKA>


               EUROOPAN KOMISSIO
            Bryssel 27.5.2016
            COM(2016) 303 final
            2016/0156(NLE)
            Ehdotus
            NEUVOSTON PÄÄTÖS
            Euroopan unionin ja Filippiinien tasavallan hallituksen välisen tiettyjä lentoliikenteen näkökohtia koskevan sopimuksen tekemisestä

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  Neuvosto antoi unionin tuomioistuimen ns. open skies -asioissa antamien tuomioiden jälkeen 5. kesäkuuta 2003 komissiolle valtuudet aloittaa kolmansien maiden kanssa neuvottelut voimassa olevien kahdenvälisten lentoliikennesopimusten tiettyjen määräysten korvaamisesta unionitason sopimuksella (”horisontaalinen valtuutus”). Sopimusten tarkoituksena on antaa kaikille EU:n lentoliikenteen harjoittajille syrjimätön pääsy Euroopan unionin ja kolmansien maiden välisille lentoreiteille sekä saattaa jäsenvaltioiden ja kolmansien maiden kahdenväliset lentoliikennesopimukset näin unionin oikeuden mukaisiksi.

               •Yhdenmukaisuus muiden alaa koskevien politiikkojen säännösten kanssa

                  Sopimuksen määräykset korvaavat kymmeneen jäsenvaltioiden ja Filippiinien tasavallan väliseen kahdenväliseen lentoliikennesopimukseen sisältyvät voimassa olevat määräykset tai täydentävät niitä.

               •Yhdenmukaisuus unionin muiden politiikkojen kanssa

                  Sopimus edistää unionin ulkoisen ilmailupolitiikan perustavoitetta saattamalla voimassa olevat kahdenväliset lentoliikennesopimukset unionin oikeuden mukaisiksi.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

                  SEUT-sopimuksen 100 artiklan 2 kohta ja 218 artiklan 6 kohdan a alakohta

               •Toissijaisuusperiaate (jaetun toimivallan osalta)

                  Ehdotus perustuu täysin neuvoston myöntämään ”horisontaaliseen valtuutukseen” ottaen huomioon unionin oikeuden ja kahdenvälisten lentoliikennesopimusten soveltamisalaan kuuluvat asiat.

               •Suhteellisuusperiaate

                  Sopimuksella muutetaan tai täydennetään kahdenvälisten lentoliikennesopimusten määräyksiä ainoastaan siltä osin kuin on tarpeen unionin oikeuden noudattamiseksi.

               •Toimintatavan valinta

                  Unionin ja Filippiinien tasavallan välinen sopimus on tehokkain keino saattaa kaikki jäsenvaltioiden ja Filippiinien tasavallan voimassa olevat kahdenväliset lentoliikennesopimukset unionin oikeuden mukaisiksi.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

                  Ei sovelleta

               •Sidosryhmien kuuleminen

                  Komissio on SEUT-sopimuksen 218 artiklan 4 kohdan mukaisesti kuullut erityiskomiteaa neuvottelujen kuluessa. Neuvottelujen aikana on kuultu myös toimialan edustajia. Tämän prosessin aikana esitetyt huomautukset on otettu huomioon. Kyseessä olevat jäsenvaltiot ovat tarkistaneet kahdenvälisiin lentoliikennesopimuksiin tehtyjen viittausten oikeellisuuden. Toimiala korosti vankan oikeusperustan tärkeyttä sen kaupallisen lentotoiminnan kannalta.

               •Asiantuntijatiedon keruu ja käyttö

                  Ei sovelleta

               •Vaikutustenarviointi

                  Ei sovelleta

               •Sääntelyn toimivuus ja yksinkertaistaminen

                  Ehdotuksella yksinkertaistetaan lainsäädäntöä. Jäsenvaltioiden ja Filippiinien tasavallan kahdenvälisten lentoliikennesopimusten asiaa koskevat määräykset korvataan tai niitä täydennetään yhden sopimuksen määräyksillä.

               •Perusoikeudet

                  Ei sovelleta

               4.TALOUSARVIOVAIKUTUKSET

                  Ehdotuksella ei ole vaikutuksia unionin talousarvioon.

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

                  Sopimusta sovelletaan sen voimaantuloon saakka väliaikaisesti sitä päivää seuraavan kuukauden ensimmäisestä päivästä, jona osapuolet ovat ilmoittaneet toisilleen tätä varten tarvittavien menettelyjen saattamisesta päätökseen.

               Selittävät asiakirjat (direktiivien osalta)

                  Ei sovelleta

               Ehdotukseen sisältyvien säännösten yksityiskohtaiset selitykset

                  Jäsenvaltioiden ja kolmansien maiden välisiä kansainvälisiä lentoliikennesuhteita on yleensä säännelty jäsenvaltioiden ja kolmansien maiden kahdenvälisillä lentoliikennesopimuksilla, tällaisten sopimusten liitteillä ja muilla niihin liittyvillä kahdenvälisillä tai monenvälisillä järjestelyillä.

                  Jäsenvaltioiden tekemiin kahdenvälisiin lentoliikennesopimuksiin sisältyvät perinteiset nimeämislausekkeet ovat kuitenkin unionin oikeuden vastaisia. Ne antavat kolmannelle maalle mahdollisuuden evätä tai peruuttaa kokonaan tai tilapäisesti liikennöintiluvat tai muut luvat sellaiselta lentoliikenteen harjoittajalta, jonka jokin jäsenvaltio on nimennyt mutta joka ei ole kyseisen jäsenvaltion tai sen kansalaisten omistuksessa ja tosiasiallisessa määräysvallassa. Tämän on katsottu syrjivän sellaisia EU:n lentoliikenteen harjoittajia, jotka ovat sijoittautuneet jonkin jäsenvaltion alueelle mutta jotka ovat jonkin toisen jäsenvaltion kansalaisten omistuksessa tai määräysvallassa. Tämä on vastoin Euroopan unionin toiminnasta tehdyn sopimuksen 49 artiklaa, jossa sijoittautumisvapauttaan käyttäneille jäsenvaltioiden kansalaisille taataan sijoittautumisvaltiossa sama kohtelu kuin kyseisen jäsenvaltion kansalaisille.

                  Myös esimerkiksi lentopolttoaineen verotus tai lentoyhtiöiden väliset pakolliset kaupalliset sopimukset ovat kysymyksiä, joissa unionin oikeuden noudattaminen olisi varmistettava tarkistamalla tai täydentämällä jäsenvaltioiden ja kolmansien maiden välisten lentoliikennesopimusten voimassa olevia määräyksiä.

                  ”Horisontaalisesta valtuutuksesta” tehdyn neuvoston päätöksen liitteessä esitetään neuvotteluissa noudatettavat menettelyt ja neuvotteluohjeet. Komissio on näiden menettelyjen ja ohjeiden mukaisesti neuvotellut Filippiinien tasavallan kanssa sopimuksen, jolla korvataan jäsenvaltioiden ja Filippiinien tasavallan voimassa olevien kahdenvälisten lentoliikennesopimusten tietyt määräykset. Sopimuksen 2 artiklalla korvataan perinteiset nimeämislausekkeet EU:n nimeämislausekkeella, minkä ansiosta kaikki EU:n lentoliikenteen harjoittajat voivat hyödyntää sijoittautumisoikeutta. Sopimuksen 5 artikla tarjoaa ratkaisun mahdollisiin ristiriitoihin unionin kilpailusääntöjen kanssa.

               Sopimus olisi tehtävä sen jälkeen, kun se on allekirjoitettu. Tätä koskevaa päätöstä ehdotetaan ohessa.

               2016/0156 (NLE)

               Ehdotus

               NEUVOSTON PÄÄTÖS

               Euroopan unionin ja Filippiinien tasavallan hallituksen välisen tiettyjä lentoliikenteen näkökohtia koskevan sopimuksen tekemisestä

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan a alakohdan kanssa,

               ottaa huomioon Euroopan komission ehdotuksen,

               ottaa huomioon Euroopan parlamentin hyväksynnän,

               sekä katsoo seuraavaa:

               1)Euroopan unionin ja Filippiinien tasavallan hallituksen välinen tiettyjä lentoliikenteen näkökohtia koskeva sopimus, jäljempänä ’sopimus’, on allekirjoitettu neuvoston päätöksen …/…/EU
                  1
                mukaisesti sillä varauksella, että sopimuksen tekeminen saatetaan päätökseen myöhemmin.

               2)Sopimuksen tarkoituksena on saattaa kymmenen jäsenvaltion ja Filippiinien tasavallan väliset kahdenväliset lentoliikennesopimukset unionin oikeuden mukaisiksi.

               3)Sopimus olisi hyväksyttävä unionin puolesta,

               ON HYVÄKSYNYT TÄMÄN PÄÄTÖKSEN:

               1 artikla

               Hyväksytään unionin puolesta Euroopan unionin ja Filippiinien tasavallan hallituksen välinen sopimus, jäljempänä ’sopimus’, tietyistä lentoliikenteen näkökohdista.

               Sopimuksen teksti on liitetty tähän päätökseen.

               2 artikla

               Neuvoston puheenjohtaja nimeää henkilön, jolla on valtuutus antaa unionin puolesta sopimuksen 8 artiklan 1 kohdassa tarkoitettu ilmoitus, jolla Euroopan unioni ilmaisee sitoutuvansa noudattamaan sopimusta.

               3 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)
                  EUVL L , , s. .

    ---documentbreak---

               EUROOPAN KOMISSIO
            Bryssel 27.5.2016
            COM(2016) 303 final
            LIITE
            asiakirjaan
            Ehdotus neuvoston päätökseksi
            Euroopan unionin ja Filippiinien tasavallan hallituksen välisen tiettyjä lentoliikenteen näkökohtia koskevan sopimuksen tekemisestä

               LIITE

               asiakirjaan

               Ehdotus neuvoston päätökseksi

               Euroopan unionin ja Filippiinien tasavallan hallituksen välisen tiettyjä lentoliikenteen näkökohtia koskevan sopimuksen tekemisestä

               EUROOPAN UNIONI

               ja

               FILIPPIINIEN TASAVALLAN HALLITUS,

               jäljempänä ’Filippiinit’,

               jäljempänä ’osapuolet’,

               jotka

               TOTEAVAT, että joidenkin Euroopan unionin jäsenvaltioiden ja Filippiinien välillä on tehty kahdenvälisiä lentoliikennesopimuksia, joihin sisältyy Euroopan unionin oikeuden vastaisia määräyksiä,

               TOTEAVAT, että Euroopan unionilla on yksinomainen toimivalta monissa näkökohdissa, jotka voivat sisältyä Euroopan unionin jäsenvaltioiden ja kolmansien maiden kahdenvälisiin lentoliikennesopimuksiin,

               TOTEAVAT, että johonkin Euroopan unionin jäsenvaltioon sijoittautuneilla Euroopan unionin jäsenvaltioiden lentoliikenteen harjoittajilla on Euroopan unionin oikeuden nojalla oikeus syrjimättömään pääsyyn Euroopan unionin jäsenvaltioiden ja kolmansien maiden välisille lentoreiteille,

               OTTAVAT HUOMIOON, että Euroopan unionin ja tiettyjen kolmansien maiden välillä on tehty sopimuksia, joiden mukaan näiden kolmansien maiden kansalaiset voivat olla omistajina lentoyhtiöissä, joilla on Euroopan unionin oikeuden mukainen toimilupa,

               TUNNUSTAVAT, että Euroopan unionin jäsenvaltioiden ja Filippiinien kahdenvälisten lentoliikennesopimusten eräät määräykset, jotka ovat Euroopan unionin oikeuden vastaisia, on saatettava sen mukaisiksi, jotta Euroopan unionin ja Filippiinien väliselle lentoliikenteelle voidaan luoda asianmukainen oikeusperusta ja kyseisen liikenteen jatkuvuus voidaan taata,

               TOTEAVAT, että Euroopan unionin säännösten mukaisesti lentoliikenteen harjoittajat eivät periaatteessa saa tehdä sopimuksia, jotka voivat vaikuttaa jäsenvaltioiden väliseen kauppaan ja joiden tavoitteena tai seurauksena on kilpailun estäminen, rajoittaminen tai vääristäminen,

               TUNNUSTAVAT, että Euroopan unionin jäsenvaltioiden ja Filippiinien välillä tehtyjen kahdenvälisten lentoliikennesopimusten määräykset, joissa i) vaaditaan tai suositaan sellaisten yritysten välisten sopimusten tekemistä, sellaisia yritysten yhteenliittymien päätöksiä tai sellaisia yhteisiä toimintatapoja, jotka estävät, vääristävät tai rajoittavat lentoliikenteen harjoittajien välistä kilpailua kyseessä olevilla reiteillä, tai ii) vahvistetaan tällaisten sopimusten, päätösten tai toimintatapojen vaikutuksia, tai iii) annetaan lentoliikenteen harjoittajien tai muiden yksityisten talouden toimijoiden vastuulle sellaisten toimenpiteiden toteuttaminen, joilla estetään, vääristetään tai rajoitetaan lentoliikenteen harjoittajien välistä kilpailua kyseessä olevilla reiteillä, saattavat tehdä yrityksiin sovellettavista kilpailusäännöistä tehottomia,

               TOTEAVAT, että Euroopan unionin tarkoituksena ei ole tällä sopimuksella lisätä Euroopan unionin ja Filippiinien välisen lentoliikenteen kokonaismäärää tai vaikuttaa Euroopan unionin jäsenvaltioiden lentoliikenteen harjoittajien ja Filippiinien lentoliikenteen harjoittajien väliseen tasapainoon eikä neuvotella muutoksia voimassa olevien kahdenvälisten lentoliikennesopimusten liikenneoikeuksia koskeviin määräyksiin,

               OVAT SOPINEET SEURAAVAA:

               1 ARTIKLA

               Yleiset määräykset

               1.
                     Tässä sopimuksessa tarkoitetaan ’jäsenvaltioilla’ Euroopan unionin jäsenvaltioita ja ’EU:n perussopimuksilla’ Euroopan unionista tehtyä sopimusta ja Euroopan unionin toiminnasta tehtyä sopimusta.

               2.
                     Kun liitteessä 1 mainituissa sopimuksissa viitataan kyseisen sopimuksen osapuolena olevan jäsenvaltion kansalaisiin, tämän on katsottava viittaavan Euroopan unionin jäsenvaltioiden kansalaisiin.

               3.
                     Kun liitteessä 1 mainitussa sopimuksessa viitataan kyseisen sopimuksen osapuolena olevan jäsenvaltion lentoliikenteen harjoittajiin tai lentoyhtiöihin, tämän on katsottava viittaavan kyseisen jäsenvaltion nimeämiin lentoliikenteen harjoittajiin tai lentoyhtiöihin.

               2 ARTIKLA

               Jäsenvaltion tekemä nimeäminen

               1.
                     Tämän artiklan 2 kohdan määräykset syrjäyttävät liitteessä 2 olevassa a kohdassa lueteltujen artiklojen vastaavat määräykset, jotka koskevat jäsenvaltion tekemää lentoliikenteen harjoittajan nimeämistä ja Filippiinien lentoliikenteen harjoittajalle myöntämiä liikennöintilupia ja muita lupia, ja tämän artiklan 3 kohdan määräykset syrjäyttävät liitteessä 2 olevassa b kohdassa lueteltujen artiklojen vastaavat määräykset, jotka koskevat lentoliikenteen harjoittajan liikennöintilupien tai muiden lupien epäämistä, peruuttamista, tilapäistä peruuttamista tai rajoittamista.

               2.
                     Saatuaan ilmoituksen jäsenvaltion tekemästä nimeämisestä Filippiinien myöntää asianmukaiset liikennöintiluvat ja muut luvat mahdollisimman pienellä menettelyihin liittyvällä viiveellä edellyttäen, että

               i.
                     lentoliikenteen harjoittaja on sijoittautunut nimeävän jäsenvaltion alueelle EU:n perussopimusten mukaisesti ja sillä on Euroopan unionin oikeuden mukainen voimassa oleva liikennelupa; ja

               ii.
                     lentoliikenteen harjoittaja on lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen ja asianomainen ilmailuviranomainen on mainittu selvästi nimeämisessä; ja

               iii.
                     lentoliikenteen harjoittaja on jäsenvaltioiden ja/tai jäsenvaltioiden kansalaisten ja/tai muiden liitteessä 3 lueteltujen valtioiden ja/tai niiden kansalaisten omistuksessa ja tosiasiallisessa määräysvallassa joko suoraan tai osake-enemmistön kautta.

               3.
                     Filippiinit voi evätä tai peruuttaa kokonaan tai tilapäisesti jäsenvaltion nimeämän lentoliikenteen harjoittajan liikennöintiluvat tai muut luvat tai rajoittaa niiden käyttöä, jos

               i.
                     lentoliikenteen harjoittaja ei ole sijoittautunut nimeävän jäsenvaltion alueelle EU:n perussopimusten mukaisesti tai sillä ei ole Euroopan unionin oikeuden mukaista voimassa olevaa liikennelupa; tai

               ii.
                     lentoliikenteen harjoittaja ei ole lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen tai asianomaista ilmailuviranomaista ei ole mainittu selvästi nimeämisessä; tai

               iii.
                     lentoliikenteen harjoittaja ei ole jäsenvaltioiden ja/tai jäsenvaltioiden kansalaisten ja/tai muiden liitteessä 3 lueteltujen valtioiden ja/tai niiden kansalaisten omistuksessa tai tosiasiallisessa määräysvallassa joko suoraan tai osake-enemmistön kautta; tai

               iv.
                     lentoliikenteen harjoittajalla on jo liikennöintilupa Filippiinien ja jonkin toisen jäsenvaltion kahdenvälisen sopimuksen nojalla, ja Filippiinit voi osoittaa, että käyttämällä tämän sopimuksen mukaisia liikenneoikeuksiaan reitillä, johon sisältyy jokin paikka kyseisessä toisessa jäsenvaltiossa, lentoliikenteen harjoittaja kiertäisi mainitussa toisessa sopimuksessa määrättyjä liikenneoikeuksiin kohdistuvia rajoituksia.

               Filippiinit ei saa tämän kohdan mukaisia oikeuksia käyttäessään harjoittaa kansallisuuteen perustuvaa syrjintää jäsenvaltioiden lentoliikenteen harjoittajien välillä.

               3 ARTIKLA

               Turvallisuus

               1.
                     Tämän artiklan 2 kohdan määräyksillä täydennetään liitteessä 2 olevassa c kohdassa lueteltujen artiklojen vastaavia määräyksiä.

               2.
                     Jos jäsenvaltio on nimennyt lentoliikenteen harjoittajan, jonka viranomaisvalvonnasta ja sen jatkuvuudesta vastaa jokin toinen jäsenvaltio, lentoliikenteen harjoittajan nimenneen jäsenvaltion ja Filippiinien välisen sopimuksen turvallisuusmääräysten nojalla Filippiineille kuuluvia oikeuksia sovelletaan myös turvallisuusvaatimusten hyväksymiseen, noudattamiseen tai ylläpitämiseen kyseisen toisen jäsenvaltion toimesta sekä kyseisen lentoliikenteen harjoittajan liikennöintilupaan.

               4 ARTIKLA

               Lentopolttoaineen verotus

               1.
                     Tämän artiklan 2 kohdan määräyksillä täydennetään liitteessä 2 olevassa d kohdassa lueteltujen artiklojen vastaavia määräyksiä.

               2.
                     Mikään liitteessä 2 olevassa d kohdassa lueteltujen määräysten kohta ei huolimatta niissä mahdollisesti olevista päinvastaisista määräyksistä saa estää jäsenvaltioita määräämästä syrjimättömin perustein veroja, tulleja tai muita maksuja sen alueella toimitetulle polttoaineelle, jota käytetään Filippiinien nimeämän lentoliikenteen harjoittajan ilma-aluksessa, joka liikennöi kyseisen jäsenvaltion alueella sijaitsevan paikan ja toisen kyseisen jäsenvaltion alueella sijaitsevan paikan tai jonkin toisen jäsenvaltion alueella sijaitsevan paikan välillä.

               5 ARTIKLA

               Yhteensopivuus kilpailusääntöjen kanssa

               1.
                     Sen estämättä, mitä mahdollisissa päinvastaisissa määräyksissä määrätään, missään liitteessä 1 lueteltujen sopimusten kohdassa ei tule i) vaatia tai suosia sellaisten sopimusten tekemistä yritysten välillä, sellaisten yritysten yhteenliittymien päätösten tekemistä tai sellaisten yhdenmukaistettujen menettelytapojen soveltamista, jotka estävät, vääristävät tai rajoittavat kilpailua, ii) vahvistaa tällaisten sopimusten, päätösten tai yhdenmukaistettujen menettelytapojen vaikutuksia, tai iii) antaa yksityisten talouden toimijoiden vastuulle sellaisten toimenpiteiden toteuttamista, joilla estetään, vääristetään tai rajoitetaan kilpailua.

               2.
                     Liitteessä 1 lueteltujen sopimusten määräyksiä ei sovelleta, jos ne ovat ristiriidassa tämän artiklan 1 kohdan kanssa.

               6 ARTIKLA

               Sopimuksen liitteet

               Tämän sopimuksen liitteet ovat erottamaton osa tätä sopimusta.

               7 ARTIKLA

               Tarkistaminen tai muuttaminen

               Sopimuspuolet voivat milloin tahansa yhteisellä hyväksynnällä tarkistaa tai muuttaa tätä sopimusta.

               8 ARTIKLA

               Voimaantulo ja väliaikainen soveltaminen

               1.
                     Tämä sopimus tulee voimaan päivänä, jona osapuolet ovat ilmoittaneet kirjallisesti toisilleen, että sopimuksen voimaansaattamisen edellyttämät sisäiset menettelyt on saatettu päätökseen.

               2.
                     Sen estämättä, mitä 1 kohdassa määrätään, osapuolet sopivat soveltavansa sopimusta väliaikaisesti sitä päivää seuraavan kuukauden ensimmäisestä päivästä, jona osapuolet ovat ilmoittaneet toisilleen tätä varten tarvittavien menettelyjen saattamisesta päätökseen.

               3.
                     Tätä sopimusta sovelletaan kaikkiin liitteessä 1 lueteltuihin sopimuksiin ja järjestelyihin, mukaan luettuina ne, jotka eivät vielä ole tulleet voimaan tämän sopimuksen allekirjoituspäivänä.

               9 ARTIKLA

               Irtisanominen

               1.
                     Jos jokin liitteessä 1 mainittu sopimus irtisanotaan, kaikkien tämän sopimuksen määräysten, jotka liittyvät kyseiseen liitteessä 1 mainittuun sopimukseen, voimassaolo päättyy samaan aikaan.

               2.
                     Jos kaikki liitteessä 1 mainitut sopimukset irtisanotaan, tämän sopimuksen voimassaolo päättyy samaan aikaan.

               TÄMÄN VAKUUDEKSI alla mainitut asianmukaisesti valtuutetut edustajat ovat allekirjoittaneet tämän sopimuksen.

               Tämä sopimus on tehty […]ssa […] päivänä […]kuuta […] kahtena kappaleena bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja kaikki tekstit ovat yhtä todistusvoimaisia.

               EUROOPAN UNIONIN PUOLESTA:
                     FILIPPIINIEN TASAVALLAN PUOLESTA:

               Liite 1

               Luettelo tämän sopimuksen 1 artiklassa tarkoitetuista sopimuksista

               Filippiinien tasavallan ja Euroopan unionin jäsenvaltioiden väliset lentoliikennesopimukset ja muut järjestelyt, jotka on tehty, allekirjoitettu tai parafoitu tämän sopimuksen allekirjoituspäivänä, sellaisina kuin ne ovat muutettuina tai tarkistettuina:

               -
                     Itävallan liittohallituksen ja Filippiinien tasavallan hallituksen välinen lentoliikennesopimus, tehty Manilassa 12 päivänä elokuuta 1992, jäljempänä liitteessä 2 ’Filippiinit–Itävalta-sopimus’;

               -
                     Belgian kuningaskunnan hallituksen ja Filippiinien tasavallan hallituksen välinen lentoliikennesopimus, tehty Manilassa 30 päivänä tammikuuta 1970, jäljempänä liitteessä 2 ’Filippiinit–Belgia-sopimus’;

               -
                     Tšekkoslovakian sosialistisen liittotasavallan hallituksen ja Filippiinien tasavallan hallituksen välinen lentoliikennesopimus, tehty Prahassa 23 päivänä huhtikuuta 1992, jäljempänä liitteessä 2 ’Filippiinit–Tšekki-sopimus’;

               -
                     Tanskan kuningaskunnan hallituksen ja Filippiinien tasavallan välinen lentoliikennesopimus, tehty Oslossa 8 päivänä toukokuuta 1969, jäljempänä liitteessä 2 ’Filippiinit–Tanska-sopimus’;

               -
                     Filippiinien tasavallan ja Ruotsin kuningaskunnan välinen lentoliikennesopimus, tehty Oslossa 8 päivänä toukokuuta 1969, jäljempänä liitteessä 2 ’Filippiinit–Ruotsi-sopimus’;

               -
                     Saksan liittotasavallan ja Filippiinien tasavallan välinen lentoliikennesopimus, tehty Manilassa 6 päivänä elokuuta 1971, jäljempänä liitteessä 2 ’Filippiinit–Saksa-sopimus’;

               -
                     Kreikan kuningaskunnan hallituksen ja Filippiinien tasavallan hallituksen välinen lentoliikennesopimus, tehty Ateenassa 8 päivänä lokakuuta 1949, jäljempänä liitteessä 2 ’Filippiinit–Kreikka-sopimus’;

               -
                     Unkarin tasavallan hallituksen ja Filippiinien tasavallan hallituksen välinen sopimus lentoliikenteestä, tehty Budapestissa 21 päivänä toukokuuta 1992, jäljempänä liitteessä 2 ’Filippiinit–Unkari-sopimus’;

               -
                     Luxemburgin suurherttuakunnan hallituksen ja Filippiinien tasavallan hallituksen välinen lentoliikennesopimus, tehty Luxemburgissa 21 päivänä marraskuuta 2001, jäljempänä liitteessä 2 ’Filippiinit–Luxemburg-sopimus’;

               -
                     Puolan tasavallan hallituksen ja Filippiinien tasavallan hallituksen välinen sopimus siviililentoliikenteestä, tehty Manilassa 1 päivänä heinäkuuta 1993, jäljempänä liitteessä 2 ’Filippiinit–Puola-sopimus’.

               Liite 2

               Luettelo tämän sopimuksen 2–4 artiklassa tarkoitetuista liitteessä 1 lueteltujen sopimusten artikloista

               a) Nimeäminen:

               -
                     Filippiinit–Itävalta-sopimuksen 3 artikla;

               -
                     Filippiinit–Belgia-sopimuksen 3 artikla;

               -
                     Filippiinit–Tšekki-sopimuksen III artikla;

               -
                     Filippiinit–Tanska-sopimuksen 3 artikla;

               -
                     Filippiinit–Ruotsi-sopimuksen 3 artikla;

               -
                     Filippiinit–Saksa-sopimuksen 3 artiklan 1 kohta;

               -
                     Filippiinit–Kreikka-sopimuksen 2 ja 3 artikla;

               -
                     Filippiinit–Unkari-sopimuksen III artikla;

               -
                     Filippiinit–Luxemburg-sopimuksen III artikla;

               -
                     Filippiinit–Puola-sopimuksen III artikla;

               b) Liikennöintilupien tai muiden lupien epääminen, peruuttaminen, tilapäinen peruuttaminen tai rajoittaminen:

               -
                     Filippiinit–Itävalta-sopimuksen 3 artikla;

               -
                     Filippiinit–Belgia-sopimuksen 3 artikla;

               -
                     Filippiinit–Tšekki-sopimuksen III artikla;

               -
                     Filippiinit–Tanska-sopimuksen 3 artikla;

               -
                     Filippiinit–Ruotsi-sopimuksen 3 artikla;

               -
                     Filippiinit–Saksa-sopimuksen 3 artiklan 4 ja 5 kohta ja 6 kohdan ensimmäinen virke;

               -
                     Filippiinit–Kreikka-sopimuksen 6 artikla;

               -
                     Filippiinit–Unkari-sopimuksen IV artikla;

               -
                     Filippiinit–Luxemburg-sopimuksen III artikla;

               -
                     Filippiinit–Puola-sopimuksen III artikla;

               c) Turvallisuus:

               -
                     Filippiinit–Itävalta-sopimuksen 6 artikla;

               -
                     Filippiinit–Belgia-sopimuksen 11 artikla;

               -
                     Filippiinit–Tšekki-sopimuksen X artikla;

               -
                     Filippiinit–Tanska-sopimuksen 11 artikla;

               -
                     Filippiinit–Ruotsi-sopimuksen 11 artikla;

               -
                     Filippiinit–Saksa-sopimuksen 10 artikla;

               -
                     Filippiinit–Kreikka-sopimuksen 4 artikla;

               -
                     Filippiinit–Unkari-sopimuksen XIII artikla;

               -
                     Filippiinit–Luxemburg-sopimuksen XI artikla;

               -
                     Filippiinit–Puola-sopimuksen XII artikla;

               d) Lentopolttoaineen verotus:

               -
                     Filippiinit–Itävalta-sopimuksen 7 artikla;

               -
                     Filippiinit–Belgia-sopimuksen 4 artikla;

               -
                     Filippiinit–Tšekki-sopimuksen IV artikla;

               -
                     Filippiinit–Tanska-sopimuksen 4 artikla;

               -
                     Filippiinit–Ruotsi-sopimuksen 4 artikla;

               -
                     Filippiinit–Saksa-sopimuksen 4 artikla;

               -
                     Filippiinit–Kreikka-sopimuksen 3 artikla;

               -
                     Filippiinit–Unkari-sopimuksen V artikla;

               -
                     Filippiinit–Luxemburg-sopimuksen IV artikla;

               -
                     Filippiinit–Puola-sopimuksen IV artikla.

               Liite 3

               Luettelo tämän sopimuksen 2 artiklassa tarkoitetuista muista valtioista

               a)
                     Islannin tasavalta (Euroopan talousalueesta tehdyn sopimuksen nojalla);

               b)
                     Liechtensteinin ruhtinaskunta (Euroopan talousalueesta tehdyn sopimuksen nojalla);

               c)
                     Norjan kuningaskunta (Euroopan talousalueesta tehdyn sopimuksen nojalla);

               d)
                     Sveitsin valaliitto (Euroopan yhteisön ja Sveitsin valaliiton välisen lentoliikennesopimuksen nojalla).